b'\n_START_ARTICLE_\nAGF H\xc3\xa5ndbold\n_START_SECTION_\nAGF H\xc3\xa5ndboldskole\n_START_PARAGRAPH_\nUdover den almindelige h\xc3\xa5ndboldtr\xc3\xa6ning tilbyder AGF H\xc3\xa5ndbold ogs\xc3\xa5 h\xc3\xa5ndboldskole i den sidste uge af skolernes sommerferie. Her deltager omkring 100 spillere i alderen U10 til og med U16. Disse spillere er prim\xc3\xa6rt fra klubben selv, men ogs\xc3\xa5 spillere fra naboklubber deltager i h\xc3\xa5ndboldugen, hvor der tr\xc3\xa6nes individuelt p\xc3\xa5 en sjov og anderledes m\xc3\xa5de end den almindelige klubtr\xc3\xa6ning. Instrukt\xc3\xb8rerne her kommer prim\xc3\xa6rt fra klubbens ungdomstr\xc3\xa6nere, men ogs\xc3\xa5 tr\xc3\xa6nere og spillere fra klubbens seniorhold kigger forbi. Derudover er der bes\xc3\xb8g fra ligaspillere i \xc3\x85rhus h\xc3\xa5ndbold samt \xc3\xa9n s\xc3\xa6rlig g\xc3\xa6st som Hummel har inviteret. Blandt andet har Henrik M\xc3\xb8llgaard fra A-landsholdet tr\xc3\xa6net u12 drenge og piger til stor begejstring.'